Spider-Man: Across the Spider-Verse

***Spider-Man: Across the Spider-Verse*** - angle, prononco laŭ sistemo IFA  - estas usona superheroa filmo el 2023, el la ĝenro de komputile vivigita animacia filmo, produktita fare de *Columbia Pictures* kaj distribuita fare de *Pictures Animation* en asocio kun *Marvel Entertainment*. La filmo disvolviĝas ĉirkaŭ la rolulo de Spider-Man ("Araneo-Viro") aŭ per "normala", pasporta nomo *Miles Morales*, ekstreme konata bildstria fikciulo kaj superheroo, en la bildliteraturo kreita en 1962. Ĝi estas daŭrigo de *Spider-Man: Into the Spider-Verse* (2018) kaj la dua filmo de filma serio, kiu enkadriĝas en komuna multiverso de alternaj universoj nomitaj la "Spider-Verse". La filmo estis reĝisorita fare de Joaquim Dos Santos, Kemp Powers kaj Justin K. Thompson kaj skribita fare de Phil Lord kaj Christopher Miller, kiuj ambaŭ ankaŭ produktis la filmon kune kun Dave Callaham. Ĝi ĉefroligas Shameik Moore, kiu voĉe ludas la rolon de Miles Morales. Aliaj voĉaktoroj en la origina anglalingva versio de la filmo estas Hailee Steinfeld, Brian Tyree Henry, Lauren Vélez, Jake Johnson, Jason Schwartzman, Issa Rae, Karan Soni, Shea Whigham, Greta Lee, Daniel Kaluuya, Mahershala Ali kaj Oscar Isaac. Miles iras sur aventuron kun Gwen Stacy / Spider-Woman (Hailee Steinfeld) trans la multuniverso, kie li renkontas teamon de *Spider-People* ("araneuloj") gvidita fare de ''Miguel O'Hara / Spider-Man 2099 (Oscar Isaak)* konata kiel la "araneo-socio", sed venas en konflikton kun ili pro pritraktado de nova minaco en la formo de *Spot* (Jason Schwartzman).

La produktinta firmao Sony komencis evoluigi daŭrigon al "Into the Spider-Verse" antaŭ ĝia eldono de 2018, kun la scenarista kaj reĝisora teamo alkroĉita. Estis fiksite temigi la rilaton inter Miles (Shameik Moore) kaj Gwen Stacy / Spider-Woman (Hailee Steinfeld). La daŭrigo estis oficiale anoncita en novembro 2019 kaj animacia laboro komenciĝis en junio 2020, kun malsama vida stilo por ĉiu el la ses universoj vizititaj de la karakteroj.

*Spider-Man: Across the Spider-Verse* premieris ĉe la Regency Village Theatre en Los-Anĝeleso, Kalifornio, la 30-an de majo 2023, kaj estis publikigita en kinejoj de Usono la 2-an de junio, prokrastita de sia origina kineja publikigo de aprilo 2022. Kiel ĝia antaŭaĵo, la filmo estis kritika kaj komerca sukceso. Ĝi atingis plurajn biletvendadajn rekordojn, atingante pli ol 690 milionojn USD ĉe la tutmonda biletvendado, superante sian antaŭaĵon kaj iĝante la tria plej alt-atinganta filmo de la jaro tutlande en Usono, la plej alt-atinganta filmo produktita de *Sony Pictures Animation*, kaj la sesa-plej atinganta filmo de 2023. La Usona Film-Instituto nomis *Spider-Man: Across the Spider-Verse* unu el la dek furorfilmoj de 2023. Inter ĝiaj multaj laŭdoj, ĝi gajnis premion de plej bona animacia filmo ĉe la *Critics' Choice Movie Awards, Annie Awards* kaj *Producers Guild of America Awards*, kaj ricevis nomumojn por la sama kategorio ĉe la Premio Ora Globo, Kinpremioj BAFTA, Akademiaj Premioj ktp.

La tria kaj lasta epizodo en la trilogio, *Spider-Man: Beyond the Spider-Verse*, estas en produktado en 2024, dum kromprodukta filmo titolita *Spider-Woman'' estas en evoluo.

## Eksteraj ligiloj 
* 
* 
* 
* 

Kategorio:Metafikciaj verkoj
Kategorio:IMAX filmoj
Kategorio:Filmoj de Columbia Pictures
Kategorio:Filmoj de Sony Pictures Animation
Kategorio:Filmoj aperintaj en 2023
Kategorio:Superheroaj filmoj
Kategorio:Spider-Man
Kategorio:Usonaj animaciaj filmoj
Kategorio:Usonaj agfilmoj